钦定古今图书集成/方舆汇编/职方典/第1266卷 > 寺观附
## 钦定古今图书集成/方舆汇编/职方典/第1266卷 > 寺观附

本府。〈沅陵县附郭。〉

报恩寺　旧名天宁。万寿寺，在治东，其址为“天宁山” ，宋绍兴中改是额。

三峿寺　在县城东二里三峿山，唐贞观初建。普安寺　在县治东，元大德中建。

浦峰寺　在县城西南二百四十里。宋元祐中建。

广福寺　：在县治东，去郭十里许。其地俗名“和尚洲” ，守道陈还冲募造浮屠七级。

龙兴寺　去县治二里许，唐贞观二年建。元妙观　旧名紫极宫，在县治东北。宋至道初改“天庆” ，明武洪中重修，改今名，有唐明皇铜像。北极观　在治东，旧名“开元” ，明洪武中重修，改今名。

泸溪县

广福寺　在县治右畔，明万历元年建。

三峿寺　在县南浦市村，宋嘉定中建。后因水患，迁江东岸，改为“浦峰禅寺。”

延禧观　在县治北。明嘉靖间重修。

香炉庵　在县治北三里许。峰峦耸翠，林木阴翳。嘉靖甲午年建，构“元武殿” 于上。俯瞰江流，远览山色，亦足奇也。

崇善庵　在县治南六十里。正德中建，隆庆初重修。

兴隆庵　在县治南六十里，洪武七年建。观音阁　在县治西。

元天殿　在邑西羊桥山巅，有龙池。万历癸未，居民祷雨有应，刱真武庙祀之。邑人许廷用有《记》。

辰溪县

广恩寺　在县南四十五里五岘山下。宋淳熙七年，更名“广恩。” 元至正甲寅，改迁于邑西观音山下。

瞿柏庆寺　在大酉山下，宋元丰八年建。大酉观　在县南大酉山下。宋祥符间命封《善卷先生》。

溆浦县

普化寺　在县东。宋初建，元末毁，明洪武间复建。有三洞：云洞、悬洞、颜洞。吕洞宾寓此。上设一桥，扺舒德源之界。

广福寺　，在县南一百二十里，旧名“圣寿寺” ，《宋》

熙宁中，与普化寺同建。绍兴中，改今额。

景星观　：在县治东门外。

观音阁　在县东普化寺左，洪武初建。

沅州

报恩寺　即古“报恩光孝禅寺” ，在城西南隅。宋熙宁间建立，明嘉靖间重修。万历戊申，僧本尊建观音阁于东，本惠建藏经阁于西，更立仪门、天王神殿。后立公馆三间，僧房百馀间，兵火后悉毁。

皇清康熙间，僧瑞灵重建《藏经阁》于正殿后。

慧庆寺　在东门外，宋绍熙元年建，万历间重修。

雁塔寺　在古台山，明万历间建。前为佛殿，后为耀文书院。塔前有四望楼，可供登眺。丙午，知州赵瑞益给田一区，以供香火。

大佛寺　，在河西黄甲街西隅。明隆庆间建“景星寺　” ，先止一小庵，至万历丁亥，重修殿宇，山顶建大观亭，夹道皆松。明末毁。今改小殿，僧寮数间。

古坛山寺　在雁塔寺右，今废。

龙头寺　在城西二十里，宋绍兴间建。

弥陀寺　在城东关外

元妙观　即古“天庆观” ，在城西南隅，宋绍兴二年建，明成化间重修。崇祯四年重修祖师殿于左，玉皇阁于后。

佑圣观　即“高贞殿” ，在卫治前，元至正间建，明正德间修。

水星观　在北门外

庆云庵　在东关外塞马坡，今废。

龙兴庵　在黄甲街口

白云庵　在北关外五里，久废。

观音阁　在北门月城外。

黔阳县

普明寺　在县治东龙标山，宋熙宁中建。胜觉寺　在城东九十里广福山，宋祥符间建，有鲁班仙迹。

观音寺　，在安江福聚山，宋熙宁中建，今废。长安寺　，在安江。

归化寺　在城西四十里碧崖山，宋熙宁中建。净化寺　在神乡洑水象牙山，宋熙宁中建。元灵观　在县治北，宋大观间建。

双江道院　在双岩南岸，宋大观初建，今废。盘龙庵　过江西南五里，因崖为室，中引清泉，建堂数楹。

龙泉庵　在县东二里。形如伏龙，下有石泉，涓涓不竭。今废。

鳌山庵　在城东三里，又名“水口。”

碧泉庵　在城东北五里清水塘。

临江阁　在城东八十里屏风岩。里民凿石成路，行者便之。倚岩建阁，极其危险。

麻阳县

同天寺　在县西，宋熙宁间建。

湖山寺　在城东河岸山巅，明正德间建。后火于兵，止存前一小殿。

皇清康熙乙巳年，鼎建后殿一重，祀《观音大士》，左面。

山额曰“景竹轩” ，右面水额曰“瞻淇轩。” 水竹相映，极其闲雅。

玉华观　在县南，明洪武中建。

镇阳宫　在城外北山巅，万历十八年建。明末兵毁，止存后殿，以祀真武。康熙丁未年重建。